C 283/4
MT
Il-Ġurnal Uffiċjali tal-Unjoni Ewropea
25.7.2022
Opinjoni tal-Kumitat Konsultattiv dwar il-fużjonijiet waqt il-laqgħa tiegħu tad-9 ta’ frar 2021 dwar abbozz ta’ deċiżjoni preliminari b’rabta mal-Każ M.9076 – Novelis/Aleris Relatur: In-Netherlands (Test b’rilevanza għaż-ŻEE)
(2022/C 283/03) L-implimentazzjoni ta’ tranżazzjoni bi ksur ta’ kundizzjoni marbuta ma’ deċiżjoni ta’ approvazzjoni (1) Il-Kumitat Konsultattiv (14-il Stat Membru) jaqbel mal-Kummissjoni li billi Novelis naqset milli tagħlaq il-bejgħ tanNegozju f’Ċessjoni sa tmiem il-Perjodu ta’ Għeluq, kisret kundizzjoni marbuta mad-Deċiżjoni ta’ Approvazzjoni.
(2) Il-Kumitat Konsultattiv (14-il Stat Membru) jaqbel mal-Kummissjoni li Novelis implimentat it-tranżazzjoni Novelis/Aleris bi ksur ta’ kundizzjoni marbuta ma’ deċiżjoni skont l-Artikolu 8(2) tar-Regolament dwar l-Għaqdiet, li kienet sabet li, fin-nuqqas tal-kundizzjoni, il-konċentrazzjoni kienet tissodisfa l-kriterju stabbilit fl-Artikolu 2(3) tarRegolament dwar l-Għaqdiet, billi għalqet l-akkwist ta’ Aleris u naqset milli tagħlaq il-bejgħ tan-Negozju f’Ċessjoni sa tmiem il-Perjodu tal-Għeluq.
Il-ħtieġa li l-Kummissjoni tadotta miżuri finali (3) Il-Kumitat Konsultattiv (14-il Stat Membru) jaqbel mal-Kummissjoni li, peress li Novelis biegħet in-Negozju f’Ċessjoni lil Liberty meta l-Impenji ma baqgħux applikabbli u l-Miżuri Interim adottati provviżorjament fuq il-bażi tal-Artikolu 8(5) tar-Regolament dwar l-Għaqdiet kienu se jiskadu, hemm bżonn li l-Kummissjoni tadotta miżuri finali fuq il-bażi tal-Artikolu 8(4) tar-Regolament dwar l-Għaqdiet.
Ix-xoljiment tat-Tranżazzjoni biex tiġi restawrata s-sitwazzjoni prevalenti qabel l-implimentazzjoni talkonċentrazzjoni (4) Il-Kumitat Konsultattiv jaqbel mal-Kummissjoni li huwa impossibbli li s-sitwazzjoni titreġġa’ lura għal kif kienet qabel l-implimentazzjoni tat-tranżazzjoni Novelis/Aleris permezz tax-xoljiment tal-konċentrazzjoni, filwaqt li jitqies ukoll li l-bejgħ tan-Negozju f’Ċessjoni lil Liberty ngħalaq bl-inkoraġġiment espliċitu tal-Kummissjoni.
Mat-13-il Stat Membru vvutaw favur, Stat Membru wieħed astjena.
Miżuri oħra biex tiġi restawrata s-sitwazzjoni prevalenti qabel l-implimentazzjoni ta’ konċentrazzjoni (5) Il-Kumitat Konsultattiv (14-il Stat Membru) jaqbel mal-Kummissjoni li hemm il-ħtieġa li jiġu adottati Miżuri ta’ Restawr Finali biex jiġi żgurat u jinżamm l-effett strutturali tal-bejgħ tan-Negozju f’Ċessjoni, il-vijabbiltà u l-kompetittività tiegħu, sabiex tiġi restawrata kemm jista’ jkun is-sitwazzjoni prevalenti qabel l-implimentazzjoni tat-tranżazzjoni Novelis/Aleris.
(6) Il-Kumitat Konsultattiv (14-il Stat Membru) jaqbel mal-Kummissjoni li l-Miżuri Restorattivi Finali huma meħtieġa, xierqa u proporzjonati biex tiġi restawrata kemm jista’ jkun is-sitwazzjoni prevalenti qabel l-implimentazzjoni tatTranżazzjoni.
Pagamenti ta’ penali (7) Il-Kumitat Konsultattiv (14-il Stat Membru) jaqbel mal-Kummissjoni li, skont l-Artikolu 15(1)(d) tar-Regolament dwar l-Għaqdiet, jekk Novelis tonqos milli tikkonforma ma’ kwalunkwe waħda mill-miżuri stabbiliti fid-deċiżjoni talArtikolu 8(4), il-Kummissjoni hija intitolata li timponi fuq Novelis penali perjodika sa [...]% tal-fatturat aggregat medju ta’ kuljum tagħha tas-sena kummerċjali ta’ qabel tali nuqqas ta’ konformità, għal kull jum tax-xogħol li fih ikun qed iseħħ ksur, sakemm tikkonforma.